CELEX: 32010L0059
Language: hu
Date: 2010-08-26 00:00:00
Title: A Bizottság 2010/59/EU irányelve ( 2010. augusztus 26. ) az élelmiszerek és az élelmiszer-összetevők előállítása során felhasznált extrakciós oldószerekre vonatkozó tagállami jogszabályok közelítéséről szóló 2009/32/EK európai parlamenti és tanácsi irányelv módosításáról  EGT-vonatkozású szöveg

27.8.2010   
            
            
               HU
            
            
               Az Európai Unió Hivatalos Lapja
            
            
               L 225/10
            
         A BIZOTTSÁG 2010/59/EU IRÁNYELVE
   (2010. augusztus 26.)
   az élelmiszerek és az élelmiszer-összetevők előállítása során felhasznált extrakciós oldószerekre vonatkozó tagállami jogszabályok közelítéséről szóló 2009/32/EK európai parlamenti és tanácsi irányelv módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszerek és az élelmiszer-összetevők előállítása során felhasznált extrakciós oldószerekre vonatkozó tagállami jogszabályok közelítéséről szóló, 2009. április 23-i 2009/32/EK európai parlamenti és tanácsi irányelvre (1) és különösen annak 4. cikkére,
   mivel:
   
               (1)
            
            
               A 2009/32/EK irányelv az élelmiszerek, illetve élelmiszer-összetevők előállítása során felhasznált vagy felhasználni kívánt extrakciós oldószerekre vonatkozik. Az irányelv nem alkalmazandó az élelmiszer-adalékanyagok, vitaminok vagy egyéb, tápértékkel rendelkező adalékanyagok előállítása során felhasznált extrakciós oldószerekre, kivéve ha az említett élelmiszer-adalékanyagok, vitaminok vagy tápértékkel rendelkező adalékanyagok szerepelnek az I. mellékletben. Az Európai Élelmiszerbiztonsági Hatóság (a továbbiakban: Hatóság) értékelte a dimetil-éter mint a zsírnak az állati eredetű fehérje alapanyagából történő kivonására szolgáló extrakciós oldószer biztonságosságát, és 2009. január 29-én közzétette véleményét (2). A Hatóság arra a következtetésre jutott, hogy biztonsági szempontból nincs veszély, amennyiben a dimetil-éter maradékanyag-határértéke 9 μg/kg az extrahált állati fehérjében. Ezért a dimetil-éter mint a zsírnak az állati eredetű fehérje alapanyagából történő kivonására szolgáló extrakciós oldószer alkalmazását engedélyezni kell azzal a feltétellel, hogy a dimetil-éter maradékanyag-határértéke 9 μg/kg a zsírtalanított fehérjetermékben.
            
         
               (2)
            
            
               A 2009/32/EK irányelv I. mellékletének III. része nem állapít meg kifejezetten az aromák előállításának következtében az élelmiszerekben jelenlévő metanolra és propán-2-olra vonatkozó maradékanyag-határértékeket. A tagállamok és a Bizottság rámutatott arra, hogy a 2009/32/EK irányelv I. mellékletének II. részében a metanolra és a propán-2-olra vonatkozóan megállapított 10 mg/kg általános maradékanyag-határérték az aromákra közvetlenül alkalmazva túl szigorú.
            
         
               (3)
            
            
               Ezért maradékanyag-határértékeket kell megállapítani, amelyek kifejezetten a metanol és a propán-2-ol élelmiszerekben való, bizonyos aromáknak természetes aroma nyersanyagokból történő előállításához való felhasználásuk miatt kialakult jelenlétére vonatkoznak. Ahhoz, hogy az említett határértékeket biztonságosnak lehessen tekinteni, alacsonyabbnak kell lenniük az élelmiszerügyi tudományos bizottság által biztonságosnak minősített 10 mg/kg határértéknél (3).
            
         
               (4)
            
            
               Az ezen irányelvben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével, és sem az Európai Parlament, sem a Tanács nem ellenezte őket,
            
         ELFOGADTA EZT AZ IRÁNYELVET:
   1. cikk
   A 2009/32/EK irányelv I. melléklete ezen irányelv mellékletével összhangban módosul.
   2. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2011. szeptember 15-ig megfeleljenek. E rendelkezések szövegét haladéktalanul megküldik a Bizottságnak.
   A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.
   (2)   A tagállamok megküldik a Bizottságnak nemzeti joguk azon főbb rendelkezéseinek szövegét, amelyeket az irányelv tárgykörében fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.
   
      Kelt Brüsszelben, 2010. augusztus 26-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 141., 2009.6.6., 3. o.
   
      (2)  Az élelmiszerekkel érintkezésbe kerülő anyagok, enzimek, aromaanyagok és technológiai segédanyagok tudományos testületének tudományos véleménye az Európai Bizottság kérésére a dimetil-éter mint extrakciós oldószer biztonságosságáról. The EFSA Journal (2009) 983., 1–13. o.
   
      (3)  Élelmiszerügyi tudományos bizottság. Az 1991. június 21-én kelt második vélemény az extrakciós oldószerekről. Az Élelmiszerügyi tudományos bizottság élelmiszer-tudományi és -technológiai jelentései (29. évfolyam), 1–11. o.
   
      MELLÉKLET
      A 2009/32/EK irányelv I. melléklete a következőképpen módosul:
      
                  1.
               
               
                  A II. rész a következő sorral egészül ki:
                  
                              „Dimetil-éter
                           
                           
                              Zsírtalanított állatifehérje-termékek készítése
                           
                           
                              0,009 mg/kg a zsírtalanított fehérjetermékben”
                           
                        
            
                  2.
               
               
                  A III. rész a következő sorokkal egészül ki:
                  
                              „Metanol
                           
                           
                              1,5 mg/kg
                           
                        
                              Propán-2-ol
                           
                           
                              1 mg/kg”